Hyvästi jää!
”Hyvästi jää, hyvästi jää!”
 Oi, kuinka kovin katkera
 Oot, sananen, sä sanella!
 Oot kaihon synkän saattaja
 Sä, kylmä, kolkko sana tää:
 ”Hyvästi jää, hyvästi jää!”

 Jos tahdot ylen ymmärtää,
 Min kyynele voi kuvailla,
 Sun silmäs loiste lausua,
 Tunteissas eron tunteita,
 Niin kuule kolkko sana tää:
 ”Hyvästi jää, hyvästi jää!”
 Se kaikki sulle selittää.

K. Ruusi [Karl Johan Sylvester Brusse].

Karl Johan Sylvester Brusse
Runot